**სარჩევი**

1. ტენდერის მიზანი
2. შერჩევის პროცესის მიმდინარეობა
3. ტენდერით შესასყიდი საქონელის/მომსახურების სპეციფიკაციები
4. შერჩევის კრიტერიუმები და მოთხოვნები პრეტენდენტის მიმართ
5. სატენდერო წინადადება
6. პრეტენდენტის დისკვალიფიკაცია
7. კონფიდენციალურობა
8. სატენდერო წინადადების წარდგენა
   * + 1. **ტენდერის მიზანი**

სს ევექსის კლინიკები („შემსყიდველი“) პრეტენდენტებს სთავაზობს გამოცხადებულ ტენდერში: **კარტრჯის სერვისის, საბეჭდი და ასლის გადამღები მოწყობილობის შეკეთების მომსახურება** - მონაწილეობასა და წინადადების წარმოდგენას.

წინამდებარე დოკუმენტის მიზანია, პრეტენდენტს განემარტოს შემსყიდველის მოთხოვნები და პირობები სრულყოფილი სატენდერო წინადადების წარსადგენად.

ტენდერში გამარჯვებულ პირ/ებ/თან გაფორმდება ხელშეკრულება. ამასთან, შესყიდვის ხელშეკრულება შესაძლებელია გაფორმდეს, როგორც სს ევექსის კლინიკებთან ისე მის შვილობილ/აფილირებულ კომპანიებთან, რომლებსაც თავად შემსყიდველი მიუთითებს

* + - 1. **­­შერჩევის პროცესის მიმდინარეობა**

შერჩევა ჩატარდება შემდეგი განრიგით:

* პრეტენდენტებმა სატენდერო წინადადება უნდა წარმოადგინონ არაუგვიანეს 2022 წლის 14 აპრილის 18:00 საათისა.
* შემსყიდველი განიხილავს შემოსულ სატენდერო წინადადებებს და მოახდენს პრეტენდენტ/ებ/ის, წარმოდგენილი წინადადებების შეფასებასა და გამარჯვებული კომპანიის გამოვლენას, წინასწარ განსაზღვრული შერჩევის კრიტერიუმების მიხედვით.
* საჭიროების შემთხვევაში, შერჩეულ პრეტენდენტ/ებ/თან ჩატარდება დამატებითი მოლაპარაკებები.
* საბოლოო ეტაპზე გამარჯვებულთან გაფორმდება ხელშეკრულება.
* ტენდერი განხორციელდება შემდეგ ვადებში:

ტენდერის გამოცხადება . . . . . . . . . . . . . . . . . . . . . . . . . .. . . . . . . . . . . . . . . . . . . . . . 04 აპრილი 2022

სატენდერო წინადადებების მიღება . . . . . . . . . . . . . . . . . . . . . . . . . . . . . . . . . . . . . . 14 აპრილი 2022

გამარჯვებული პრეტენდენტ/ებ/ის გამოვლენა და შეტყობინების გაგზავნა. . . . 18 აპრილი 2022

ხელშეკრულების გაფორმება . . . . . . . . . . . . . . . . . . . . . . . . . . . . . . . . . . . . . . . . . . . . 22 აპრილი 2022

შემსყიდველი იტოვებს უფლებას, ტენდერის მიმდინარეობის ნებისმიერ ეტაპზე შეაჩეროს, შეწყვიტოს ან/და გამოაცხადოს ახალი ტენდერი პრეტენდენტ/ებ/თან წინასწარი შეთანხმების გარეშე, საკუთარი შეხედულებისამებრ.

ტენდერის შეჩერების / შეწყვეტის შესახებ ინფორმაციის მიღება პრეტენდენტ/ებ/ს შეეძლებათ სატენდერო განცხადების პორტალზე.

ტენდერის შეჩერება ან/და შეწყვეტა არ გამოიწვევს რაიმე სახის, მათ შორის, ფინანასური პასუხისმგებლობის დაკისრებას შემსყიდველისათვის.

შემსყიდველი იტოვებეს უფლებას, გამარჯვებულთან ხელშეკრულების გაფორმებამდე გააფართოვოს ან შეცვალოს მოთხოვნები გასაწევ მომსახურებასთან/შესყიდვასთან დაკავშირებით, რის შესახებაც ინფორმაცია განთავსდება სატენდერო განცხადებების პორტალზე.

* + - 1. **ტენდერით შესასყიდი მომსახურების აღწერილობა / სპეციფიკაციები**

**შესასყიდი მომსახურება: კარტრჯის სერვისის, საბეჭდი და ასლის გადამღები მოწყობილობის შეკეთების მომსახურება**

**საკვალიფიკაციო მოთხოვნები:**

პრეკვალიფიკაციის საფუძველზე ტენდერში დაიშვებიან ის პრეტენდენტები, რომლებიც დააკმაყოფილებენ შემდეგ საკვალიფიკაციო მოთხოვნებს:

1. მინიმუმ 2 წლიანი სამუშაო გამოცდილება, კარტრიჯების და ასლის გადამღები მოწყობილობის სერვისის სფეროში; (წარმოდგენილი უნდა იყოს საბუთები)
2. სერვისი უზრუნველყოფად აუცილებელი ადამიანური რესურსი და მათი კვალიფიკაცია;

(წარმოდგენილი უნდა იყოს სერთიფიკატები)

1. დისტრიბუციის შესაძლებლობა სასურველია საკუთარი ტრანსპორტით

(წარმოდგენილი უნდა იყოს საბუთები)

1. პროგრამული ბაზა, მოდული სერვისის აღრიცხვისთვის.
2. კეთილმოწყობილი სამუშაო გარემო, სპეციალიზებული დანადგარები, საჰაერო გამწოვები, ფილტრები, ამ მიმართულების სტანდარტებთან შესაბამისად მუშაობა (დამკვეთი უფლებას იტოვებს პრეკვალიფიკაციის პერიოდში სამუშაო ადგილზე ვიზიტზე და სერვისის პროცესის გაცნობაზე)
3. სატენდერო დოკუმენტაციაში მოტანილი მოთხოვნების სრულად უზრუნველყოფა.

**საბეჭდი მოწყობილობის კარტრიჯების სერვისის მოთხოვნები:**

1. 1 კარტრიჯის 1 სერვისი გულისხმობს:
   1. ტრანსპორტირებას დამკვეთის ლოკაციიდან სერვისამდე და უკან.
   2. კარტრიჯის დამუხტვას ტონერით და ან სხვა სარემონტო სამუშაოებს, საჭიროების შემთხვევაში ბარაბნის გამოცვლას.
2. სერვისში გატარებული ყველა კარტრიჯი უნდა იყოს დანომრილი უნიკალური კოდით.
3. სერვისში გატარებულ კარტრიჯს შეფუთვაში თანდართული უნდა იყოს ამავე კარტრიჯით დაბეჭდილი სატესტო ფურცელი, საიდანაც აღქმადი უნდა იყოს დაბეჭდვის ხარისხი.
4. სერვისში გატარებული კარტრიჯი მოთავსებული უნდა იყოს ჰერმეტიულ შეფუთვაში.
5. კომპანიამ სერვისი უნდა დაასრულოს დამკვეთს შეკვეთიდან არაუგვიანეს :

* ქ. თბილისი- 24 სთ (1დღე)
* საქართველოს რეგიონები -120 სთ (1 კვირა)

1. სერვისის უწყვეტობისთვის, კომპანიას უნდა გააჩნდეს, ან უნდა შექმნას კარტრიჯების მარაგი, დამკვეთის საკუთრებაში არსებულის არანაკლებ 70%-სა . (ევექსი კლინიკის საკუთრებაშია 1200 სტანდარტული კარტრიჯი.) დასამუხტი კარტრიჯის დამუხტული კარტრიჯით ჩასანაცვლებლად და შესაბამისად, 1 ვიზიტად მოახდინოს შეკვეთის დასრულება.
2. კომპანიამ უნდა შეძლოს კარტრიჯის თითოეული მოდელისთვის არანაკლები მინიმალური ზღვრული რაოდენობის გვერდების დაბეჭდვის შესრულება ,ISO/IEC 19752 სტანდარტის და დანართი #2-ში მითითებული მოთხოვნების შესაბამისად;
3. კომპანიას საკუთრებაში, სერვისში უნდა ქონდეს სპეციალური მოწყობილობები: კარტრიჯის ტონერისგან გაწმენდის, ტონერის ჩაყრის და ჰერმეტიულად შესაფუთი მანქანა.
4. უნდა აღმოფხვრას დამკვეთის კუთვნილი კარტრიჯების ფიზიკური დაზიანება დამატებითი გადასახადის გადახდის გარეშე და საჭიროების შემთხვევაში სრულად აღადგინოს კარტრიჯი;
5. კომპანიას უნდა გააჩნდეს ელექტრონული აღრიცხვის სისტემა. დამკვეთს შესაძლებლობა უნდა ქონდეს ამ სისტემაზე დისტანციური წვდომა, დაათვალიეროს ნებისმიერი კარტრიჯის სერვისის ისტორია კარტრიჯის უნიკალური კოდით, შეძლოს რეპორტების გადმოწერა Ms Excel ფორმატში კარტრიჯ(ებ)ის დამუხტვა, რემონტი, ტესტირება და/ან სხვა სერვისი, დამკვეთის ობიექტ(ებ)ის , ფასის და ვადის მიხედვით.
6. კარტრიჯს უნდა მიენიჭოს უნიკალური კოდი, მომსახურე კომპანიის კუთვილი კარტრიჯის მარკირება უნდა იყოს განსხვავებული მინიშნებით, პროგრამული მოდიულიდან შესაძლებელი უნდა იყოს ბრუნვაში არსებული მომსახურე კომპანიის კუთვნილი კარტრიჯების რაოდენობის განსაზღვრა მოდელების მიხედვით.
7. კომპანიამ უნდა უზრუნველყოს შრომის პირობებისა და უსაფრთხოების დაცვა (მაგ.: წარმოადგინოს ინფორმაცია /დოკუმენტაცია ქიმიურ ნივთიერებებთან მომუშავეთა შრომის პირობების სტანდარტებთან ან ნორმატივებთან შესაბამისობაზე და სხვა საინფორმაციო მასალები), მათ შორის საკუთარი ხარჯებით უზრუნველყოს ევექსის საკუთრებაში არსებული გამოუსადეგარი კარტრიჯების უტილიზაცია საქართველოს კანონმდებლობის დაცვით.
8. უნდა წარმოადგინოს ტონერის მწარმოებლის ხარისხის შესაბამისი ISO სერთიფიკატი (ISO 14001 და ISO 9001:2000);
9. დამკვეთის ლოკაციები, იხ. დანართი#6
10. კარტრიჯების მოდელები, რაოდენობა, და მინიმუმ დასაბეჭდი გვერდების რაოდენობა. იხ. დანართი#1 (განფასებაც წარმოადგინეთ აღნიშნული ფაილის სახით)
11. საბეჭდი და ასლგადამღები მოწყობილობის რაოდენობა სტანდარტული სერვისები იხ. დანართი #7(განფასებაც წარმოადგინეთ აღნიშნული ფაილის სახით)

**საბეჭდი მოწყობილობის სერვისის (რემონტის) პირობები:**

1. სერვისი მოიცავს ტრანსპორტირებას დამკვეთის ლოკაციიდან სერვისში და უკან.
2. წინასწარ განსაზღვრული სტანდარტული სერვისი კომპანიამ უნდა უზრუნველყოს შეკვეთიდან არაუგვიანეს :

ქ. თბილისი- 48 სთ (2 დღე)

საქართველოს რეგიონები -120 სთ (1 კვირა)

1. პრინტერში ჩაბნეული ტონერის გაწმენდა უნდა მოხდეს უსასყიდლოდ.

* + - 1. **შერჩევის კრიტერიუმები და მოთხოვნები მომწოდებლის მიმართ**

ტენდერში გამარჯვებული მომწოდებლის შერჩევა მოხდება შემსყიდველის მოთხოვნებთან შესაბამისობისა და წარმოდგენილი სატენდერო დოკუმენტაციის გათვალისწინებით.

სატენდერო წინადადების განხილვა მოხდება **მხოლოდ სრულყოფილად წარმოდგენილი დოკუმენტაციის** პირობებში.

**სატენდერო წინადადებები შეფასდება შემდეგი კრიტერიუმების მიხედვით:**

* შესყიდვის ფასი
* მიწოდების / მომსახურების ვადები
* გადახდის პირობა
* პროდუქციის ხარისხი
* საგარანტიო პირობა
* კომპანიის გამოცდილება/ სანდოობა
* საკვალიფიკაციო მონაცემების სრულყოფილება

ტენდერში მონაწილეობა შეუძლიათ იმ იურიდიულ პირებს, რომელთა წლიურმა ბრუნვამ ბოლო დასრულებული საგადასახადო წლის მანძილზე შეადგინა არანაკლებ 300,000 ლარი. კომპანიას პროდუქციის მიწოდება უნდა შეეძლოს მინიმუმ **60 დღიანი** კონსიგნაციით.

საჭიროების შემთხვევაში პრეტენდეტმა უნდა წარმოადგინოს შემოთავაზებული პოზიციის ნიმუში.

* + - 1. **სატენდერო წინადადება**

**(ა)** სატენდერო წინადადება უნდა მოიცავდეს შემდეგ დოკუმენტაციას/ინფორმაციას:

1. პრეტენდენტი იურიდიული პირის ამონაწერი სამეწარმეო რეესტრიდან;
2. ცნობა შემოსავლების სამსახურიდან ბიუჯეტის წინაშე დავალიანების არარსებობის შესახებ;
3. ცნობა, რომ არ მიმდინარეობს პრეტენდენტის მიმართ რეორგანიზაცია-ლიკვიდაცია და/ან გადახდისუუნარობის საქმის წარმოება;
4. კომპანიის კორპორატიული კლიენტების ჩამონათვალი;
5. მინიმუმ ორი სარეკომენდაციო წერილი;
6. „ინფორმაცია პრეტენდენტის შესახებ“, შევსებული დანართ #2-ში მითითებული სახით;
7. „კონფიდენციალურობაზე შეთანხმების პრეტენდენტის მხრიდან ხელმოწერილი ვერსია (შეთანხმება თან ერთვის დანართი #3-ს სახით);
8. პრეტენდენტის მიერ ხელმოწერილი აფიდავიტი - აფიდავიტი მოცემულია დანართი **დანართი #4-ის** სახით;
9. შევსებული და ხელმოწერილი განფასება/ფასთა ცხრილი (ლარში, დღგ-სა და **ტრანსპორტირების ხარჯის ჩათვლით) - მოცემული და დადგენილი დანართი #1-ის და დანართი #7-ის** სახით;
10. ინფორმაცია ტენდერით გათვალისწინებული მომსახურების/საქონლის მიწოდებაზე (დეტალები, აღწერილობა, გამოცდილება, სხვა არსებითი გარემოებები);

**ყველა მოცემული დანართის შევსება პრეტენდენტის მიერ სავალდებულოა. პრეტენდენტის მიერ მომზადებული ყველა დანართი/დოკუმენტი უნდა იყოს ხელმოწერილი პრეტენდენტის უფლებამოსილი პირის მიერ და დამოწმებული ბეჭდით (ასეთის არსებობის შემთხვევაში).**

დოკუმენტაციის მომზადების თარიღი წინ არ უნდა უსწრებდეს სატენდერო დოკუმენტების წარდგენის თარიღს **5 კალენდარულ დღეზე მეტი ვადით.**

პრეტენდენტი სატენდერო წინადადების წარმოდგენით ადასტურებს, რომ (ა) იგი გაეცნო დანართი #5-ის სახით წარმოდგენილ შესყიდვის ხელშეკრულების ნიმუშს, რომლის გაფორმებაც მოხდება გამარჯვებულ პრეტენდენტთან და თანახმაა აღნიშნული რედაქციის გაფორმებაზე და (ბ) მისთვის ცნობილია, რომ ხელშეკრულების მოქმედების პერიოდში არ აქვს უფლება, გაზარდოს სახელშეკრულებო ფას/ებ/ი ან სხვაგვარად გააუარესოს შემსყიდველის მდგომარეობა.

**(ბ) დამატებითი მოთხოვნები (ასეთის არსებობისას):**

**-მომსახურების შემსყიდველს აქვს უფლება მოითხოვოს პრეტენდენტის სამუშაო გარემოს დათვალიერება/შემოწმება**

* + - 1. **პრეტენდენტის დისკვალიფიკაცია**

შემსყიდველი უფლებამოსილია მოახდინოს პრეტენდენტის დისკვალიფიკაცია თუ:

1. პრეტენდენტი ირიცხება მოვალეთა რეესტრში;
2. პრეტენდენტის ქონებაზე რეგისტრირებულია საგადასახადო ან სხგვაგვარი გირავნობა/იპოთეკა/შეზღუდვა;
3. მიმდინარეობს პრეტენდენტის რეორგანიზაცია, ლიკვიდაცია ან გადახდისუუნარობის საქმის წარმოება;
4. სატენდერო განაცხადით მოთხოვნილი დოკუმენტაცია/ინფორმაცია:

* სრულად არ იქნება წარმოდგენილი;
* არ შეესაბამება დადგენილ მოთხოვნებს;
* არ შეესაბამება სინამდვილეს;
* ყალბია.

1. არსებობს სხვა ობიექტური გარემოება, რომელიც შეუძლებელს ხდის პრეტენდენტის შემდგომ მონაწილეობას ტენდერში.
   * + 1. **კონფიდენციალურობა**

პრეტენდენტი პასუხისმგებელია შემსყიდველის მიერ მიწოდებული ინფორმაციის კონფიდენციალურობაზე, როგორც შერჩევის პროცესის მსვლელობის, ასევე, მისი დასრულების შემდეგაც, მიუხედავად ტენდერის შედეგებისა.

* + - 1. **სატენდერო წინადადების წარდგენა**

სატენდერო წინადადებების წარდგენა უნდა მოხდეს ელექტრონულად, [www.tenders.ge](http://www.tenders.ge)-ზე, დახურული კონვერტის პრინციპით.

პრეტენდენტებმა სატენდერო წინადადებები უნდა წარმოადგინონ არაუგვიანეს 14 აპრილი 2022, **18:00 საათისა**.

შერჩევის პროცესის მსვლელობისას პრეტენდენტებს უფლება აქვთ მოითხოვონ მათთვის საჭირო ინფორმაცია. დამატებითი ინფორმაციის მოთხოვნის ან კითხვების არსებობის შემთხვევაში, გთხოვთ, მოგვწეროთ ელექტრონული ფოსტის მისამართზე: [Clinics\_procurement@evex.ge](mailto:Clinics_procurement@evex.ge), ან დაგვიკავშირდით ტელეფონის ნომერზე:599102607 დავით კაპანაძე